Koruk

Sada Koruk toi ko Sada Karuk (pongilahawan ngaran id pogun Sabah om Brunei) toi ko ngaran saintifik (Anabas testudineus) nopo nga spesies sada waig aanau i agaras kopio. Karanahan toi ko lokos om  tanak bawang ajadi kinoyonon apangkal spesies diti. Bunsisian om kisorod okodou papasanang spesies diti gumura id tana kiwaig tu soira madrasam, kogumuan moginda mindakod disan do bawang mogihum lumpa waig i suai. Spesies diti alantoi lohowon do spesies di mogiginda. Spesies diti kaanu apasi aiso waig gisom onom tadau soira poingkakal asagub. Sada koruk nosukod kaanu orikot 25 cm toi ko 9.8 inci anaru. Soira orikot gompus waig id bawang, lintung om tangkad lumuyud ontok di kaanu kou manampo sada diti tu ontok di ogumu ti sada mamain om mingkaau hilo mogihum kinoyonon pogindaon suai. Timpu rumasan nogi timpu i osonong sada diti hawun.

Spesies diti apasi miampai tinimungan om mantad di, spesies diti sanang do oku'kuaan mantad panampaan sada miagal jaring, pukot, tundalo, tubo, om pagapanan di adalaan (miampai au momoguno karalano 'tampo om poiduo' i tongokoro).

Haro kotumbayaan id suang ginumuan Melayu do spesies diti kaanu mongilag sanganu lamin mantad osindaat tulun i mooi suang do panakau. Otumbayaan diolo tu' amu modop do sada diti. Mantad dii ginumuan tulun Melayu gulu alaid no minomiara sada diti montok do kotumbayaan diri.

Padagangon Sada koruk sabaagi takanon id tomu. Kinoyonon di poinsandad ingga Sada koruk, spesies diti andasan do Spesies araat.

Tinori tumundok
Montok apasi, sada diti kitori do tumundok id tindal sabaagi woyo koposion mogihum waig.

Sabaagi taakanon
Sada diti nopo nga toud oponsol sabaagi taakanon id piipiro kinoyonon id India om id Asia Tenggara tu kitorian apasi id labus waig montok timpu anaru, soira poingkakal asagub, popoingkawas kitorian padagangon. 

 Sukuon 

Noputan soliwan 
 (English) http://fishbase.org/Country/CountrySpeciesSummary.cfm?c_code=764&id=495
 (Melayu) https://gengborak.com/kisah-ikan-puyu-yang-mistik/

Kategori:Anabantidae
Puyu